CELEX: E2014P0015
Language: fi
Date: 2014-07-18 00:00:00
Title: EFTAn valvontaviranomaisen 18 päivänä heinäkuuta 2014 Islantia vastaan nostama kanne (Asia E-15/14)

25.9.2014   
            
            
               FI
            
            
               Euroopan unionin virallinen lehti
            
            
               C 334/34
            
         EFTAn valvontaviranomaisen 18 päivänä heinäkuuta 2014 Islantia vastaan nostama kanne
   (Asia E-15/14)
   (2014/C 334/15)
   EFTAn valvontaviranomainen, Rue Belliard 35, 1040 Bryssel, Belgia, asiamiehinään Markus Schneider ja Janne Tysnes Kaasin, on nostanut 18 päivänä heinäkuuta 2014 EFTAn tuomioistuimessa kanteen Islantia vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               toteamaan, että Islanti on laiminlyönyt Euroopan talousalueesta tehdyn sopimuksen 7 artiklan mukaiset velvoitteensa, koska se ei ole ryhtynyt tarvittaviin toimenpiteisiin saattaakseen säädetyssä määräajassa osaksi sisäistä oikeusjärjestystään ETA-sopimuksen liitteessä II olevan XI luvun 4d kohdassa tarkoitetun säädöksen eli
               Euroopan parlamentin ja neuvoston asetuksen (EU) N:o 1007/2011, annettu 27 päivänä syyskuuta 2011, tekstiilikuitujen nimityksistä ja niitä vastaavista tekstiilituotteiden kuitukoostumuksen selosteista ja merkinnöistä sekä neuvoston direktiivin 73/44/ETY ja Euroopan parlamentin ja neuvoston direktiivien 96/73/EY ja 2008/121/EY kumoamisesta,
               sellaisena kuin se on muutettuna seuraavalla:
               komission delegoitu asetus (EU) N:o 286/2012. annettu 27 päivänä tammikuuta 2012, tekstiilikuitujen nimityksistä ja niitä vastaavista tekstiilituotteiden kuitukoostumuksen selosteista ja merkinnöistä annetun Euroopan parlamentin ja neuvoston asetuksen (EU) N:o 1007/2011 liitteen I muuttamisesta uuden tekstiilikuitunimityksen sisällyttämiseksi siihen sekä liitteiden VIII ja IX muuttamisesta niiden mukauttamiseksi tekniikan kehitykseen,
               ja sellaisena kuin se on mukautettuna ETA-sopimukseen sopimuksen pöytäkirjalla 1;
            
         
               2.
            
            
               velvoittamaan Islannin korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Kanteessa todetaan, että Islanti ei ole säädetyissä määräajoissa noudattanut kahta EFTAn valvontaviranomaisen perusteltua lausuntoa. Lausunnot koskevat sitä, että Islanti ei ole saattanut osaksi kansallista oikeusjärjestystään kahta Euroopan talousalueesta tehdyn sopimuksen liitteessä II olevan XI luvun 4d kohdassa tarkoitettua säädöstä eli tekstiilikuitujen nimityksistä ja niitä vastaavista tekstiilituotteiden kuitukoostumuksen selosteista ja merkinnöistä sekä neuvoston direktiivin 73/44/ETY ja Euroopan parlamentin ja neuvoston direktiivien 96/73/EY ja 2008/121/EY kumoamisesta 27 päivänä syyskuuta 2011 annettua Euroopan parlamentin ja neuvoston asetusta (EU) N:o 1007/2011 ja tekstiilikuitujen nimityksistä ja niitä vastaavista tekstiilituotteiden kuitukoostumuksen selosteista ja merkinnöistä annetun Euroopan parlamentin ja neuvoston asetuksen (EU) N:o 1007/2011 liitteen I muuttamisesta uuden tekstiilikuitunimityksen sisällyttämiseksi siihen sekä liitteiden VIII ja IX muuttamisesta niiden mukauttamiseksi tekniikan kehitykseen 27 päivänä tammikuuta 2012 annettua komission delegoitua asetusta (EU) N:o 286/2012, jäljempänä ’säädökset’, sellaisina kuin ne ovat mukautettuina ETA-sopimukseen sopimuksen pöytäkirjalla 1.
            
         
               —
            
            
               EFTAn valvontaviranomainen toteaa, että Islanti on laiminlyönyt ETA-sopimuksen 7 artiklan mukaiset velvoitteensa, koska se ei ole ryhtynyt tarvittaviin toimenpiteisiin saattaakseen kyseiset säädökset säädetyssä määräajassa osaksi sisäistä oikeusjärjestystään.